
పట్నా, జనవరి 5: రాజకీయంగా దారులు వేరైనప్పటికీ... ప్రధాని మోదీ, బిహార్ ముఖ్యమంత్రి నితీశ్ల మధ్య పొగడ్తల పర్వం నడుస్తోంది. బిహార్లో మధ్య నిషేధంపై మోదీ ప్రశంసల వర్షం కురిపించారు. రాష్ట్రంలో మద్య నిషేధాన్ని విజయవంతంగా అమలు చేసినందుకు నితీశ్ను కొనియాడారు. మద్యం వ్యతిరేక ఉద్యమాన్ని ప్రజాఉద్యమంగా మలచి విజయవంతం చేయాలని బిహార్ ప్రజలకు పిలుపునిచ్చారు. మద్య వ్యతిరేక ఉద్యమంలో బిహార్ దేశానికే ఆదర్శంగా నిలవాలని మోదీ ఆశాభావం వ్యక్తం చేశారు. పదో సిక్కు గురువు గురుగోవింద్ సింగ్ స్మృత్యర్థం పట్నాలో గురువారం నిర్వహించిన 350వ ప్రకాశ్ పర్వ ముగింపు సభలో మోదీ మాట్లాడారు. ఈ సభలో నితీశ్తోపాటు ఆర్జేడీ అధినేత లాలూ ప్రసాద్ యాదవ్, పంజాబ్ సీఎం ప్రకాశ్ సింగ్ బాదల్ తదితరులు పాల్గొన్నారు. అంతకుముందు నితీశ్ మాట్లాడుతూ.. దేశవ్యాప్తంగా మద్యనిషేధాన్ని అమలు చేయాలని ప్రధానికి విజ్ఞప్తి చేశారు. గుజరాత సీఎంగా ఉన్న సమయంలో మోదీ ఆ రాష్ట్రంలో విజయవంతంగా మద్యనిషేధాన్ని అమలు చేశారని గుర్తు చేశారు

patna, janavari 5: raajakeeyamgaa daarulu verainappatiki... pradhaani modii, bihar mukhyamantri niteesla madhya pogadtala parvam nadustondi. biharlo madhya nishedhampai modii prasamsala varsham kuripinchaaru. rashtramlo madya nishedhaanni vijayavantamgaa amalu chesinanduku niteesnu koniyaadaaru. madyam vyatireka udyamaanni prajaaudyamamgaa malachi vijayavantam cheyalani bihar prajalaku pilupunicchaaru. madya vyatireka udyamamlo bihar deshanike aadarsamgaa nilavaalani modii aasaabhaavam vyaktam chesaru. padho sikku guruvu gurugovind sing smrutyartham patnaalo guruvaram nirvahinchina 350va prakash parva mugimpu sabhalo modii matladaru. ee sabhalo niteestopaatu argady adhinetha laaluu prasad yadav, panjab cm prakash sing badal taditarulu paalgonnaaru. antakumundu niteesh maatlaadutuu.. desavyaaptamgaa madyanishedhaanni amalu cheyalani pradhaaniki vignapti chesaru. gujaraata cmga unna samayamlo modii aa rashtramlo vijayavantamgaa madyanishedhaanni amalu chesarani gurtu chesaru